《初授滇南提学有成》
明代·童轩

强将疏陋事高谈，六籍何曾一字谙。犬马有心常恋北，鲲鹏无定又图南。

非才乍可三宜去，渐老宁知七不堪。眼底诸生如玉立，扣钟应是笑声韽。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。